Portobuffolè
Portobuffolè  (ma, segont en quach autorévol disiunàre online, apò Portobuffolé; en vèneto: Portobufołè) l'è 'n cümü italià, de la regiù del Vèneto, en Pruvìncia de Treviso.

El g'ha , condena superfìce de  km² e 'na densità de popolasiù de  ab./km².

El cunfìna coi cümü de Gaiarine, Mansuè e co la pruvìncia de Pordenone (cümü de Brugnera e Prata di Pordenone).

El cèntro comünàl el se tróa sö giü dei póch tòch de tèra de la Pruvìncia de Treviso sö la spónda mansìna de la Livènsa, che per en ciapèl del sò percórs la sègna envéce el cunfì col Friuli. L'urìgin del paés l'è ligàda a 'n pórt flüviàl nasìt a ridòs de 'na cürva a gombèt de chèsto fiöm, ma 'l prim nùcleo abitàt par che 'l sàpe stat piötòst chèla che adès l'è la frasiù de Settimo, ciamàda Septimum de Liquentia en época romàna perchè l'ìa 'n vilàgio rüràl nasìt a sèt mìglia de la cità de Opitergium (la Odèrso del dé d'encö). El teretóre del cümü el töl dét apò a le frasiù de Faè e Ronche.

El paés de Portobuffolè l'è Bandiéra Aràncio del Touring Club Italià, de vizità gh'è la Pórta Friuli e 'l Dòm dedicàt ai Sancc Marco evangelista e Prosdocimo vèscof. La paròchia la fà part de la Diòcezi de Vitòrio Vèneto.

Riferimèncc